**Vsebina Kinolog 3–4 2020**

|  |  |
| --- | --- |
| 3 | Uvodnik |
| 2 | Novice |
| 4 | Koronavirus |
| **6** | Intervju z Brigito Kremser |
| 9 | Intervju s Tino Bole |
| 12 | Letos kar tri razstave hkrati |
| 16 | Drenigov memorial |
| 18 | Zgodovina coursinga |
| 22 | Pratipski lovski psi |
| 24 | Kinolog bere: Kinološka anatomija … |
| 26 | ŠKD Lesce-Radovljica |
| 28 | Naši veterani |
| 29 | Obvestila o prestavljenih in odpovedanih prireditvah |
| 30 | Obvestila iz pisarne |
| 32 | **Pasma: Gladkodlaki prinašalec** |
| 41 | Volk krvavo napadel posavko |
| 42 | Tačkasta zgodba |
| 44 | Redke pasme: nizozemski podganar, lundehund |
| 47 | Agility v Sloveniji |
| 48 | Klub za delo prinašalcev |
| 50 | Seminar KZS za strokovne nazive |
| 51 | Mednarodni tekmi jazbečarjev |
| 52 | Mali vlečni pes na veliki tekmi |
| 54 | Slovenski klub retrieverjev |
| 56 | Negovan pes je zdrav pes |
| 58 | Mladiček v novem domu |
| 59 | Zasuk želodca pri psih |
| 60 | Elektrosmog |
| 62 | Von willebrandova bolezen |
| 64 | Kraniosakralna terapija za pse |
| **66** | Prehrana s surovim mesom |
| 68 | Mladi kinolog: JH na Cruftsu |
| 70 | Mladi kinolog: Igra o pobiranju kakcev |
| 72 | Razstave |

**Odlomki iz nekaterih zanimivih prispevkov:**

**Intervju z Brigito Kremser**

**Za vse ji skoraj zmanjka dni v letu**

V njenem prvem **kinološkem društvu, KD Maribor, jo** je njen mentor uvedel v delo vzrejno-tetovirnega referenta. Potem se je prijavila za sodniško pripravnico za ocenjevanje zunanjosti britanskih ovčarskih pasem in leta 1991 postala sodnica, nato je postala članica takratne vzrejne komisije. Danes je priznana mednarodna sodnica za pet skupin FCI, doslej je sodila že v več kot 20 državah sveta. Ima svojo psarno z imenom Brigoree, v kateri je vzredila več kot tristo čudovitih mladičkov s številnimi priznanji. **Zdaj je predsednica Slovenskega kluba za terierje in podpredsednica vzrejne komisije za terierje, članica upravnega odbora Slovenskega kluba za pritlikave pasme in predsednica vzrejne komisije za te pse, pa članica organizacijskega komiteja mariborske razstave ter specialne razstave terierjev, prav tako članica organizacijskega komiteja letošnje Evropske razstave v Celju.** Pa seveda predsednica Zbora sodnikov za športne pasme in še bi lahko naštevali.

**Intervju s Tino Bole**

**Reševanje ni hobi, pač pa način življenja!**

Zaposlena mamica dveh otrok in kinologinja. A ni čisto taka, kot najprej pomislimo. Že kot otrok ni popustila v svoji želji po svojem psu in njena vztrajnost se kaže tudi zdaj, ko že ima svojo družino. Kljub številnim obveznostim vedno najde čas, ki ga posveti svojemu hobiju, in to ne malo. S svojim psom je namreč članica regijske Enote reševalnih psov pod okriljem KZS, vodja Reševalne enote KD Naklo in članica Tačk pomagačk v KD Naklo. Lani se je s svojim Bakom udeležila sedmih reševalnih akcij in opravila kar 39 obiskov oseb kot Tačka pomagačka. Kje so seveda še vsi treningi in priprave. Ne zanimajo je tekmovanja psov reševalcev ne doma ne v tujini. Nasmeh, stisk roke in zahvala ljudi, ki sta jim z Bakom pomaga, ji pomenijo več kot vsi pokali.

**Kinolog bere**

**Kinološka anatomija, osnove ocenjevanje psa**

**Avtor Obrad Đokić**

V Srbiji je izšla knjiga **Kinološka anatomija, osnove ocenjevanje psa** avtorja **Obrada Đokića**.

Knjiga oz. boljše priročnik je primeren tako za začetnike kot tiste, ki so že dlje časa tako ali drugače vpleteni v kinologijo. S številnimi novimi odkritji je dvignila kar nekaj prahu. Nekateri jo označujejo kot višek strokovne kinološke literature, spet drugi jo imajo za kontroverzno. Zdaj jo razgrinjamo pred vami, da boste sami lahko presodili, kam bi jo uvrstili.

Z avtorjem se je pogovarjala Andreja Čučnik.

**Urška Grahek, dr. vet. med.,** certificirana BICOM terapevtka

**Elektrosmog**

**Ali lahko vpliva tudi na zdravje živali?**

Sevanje, pri katerem nastaja elektromagnetno (EM) valovanje, imenujemo elektromagnetno sevanje. Elektromagnetni valovi so lahko zelo različnih valovnih dolžin. Ločimo radijske valove (vključno s televizijskimi in mikrovalovi), infrardeče ali toplotne valove, svetlobo, UV-žarke ali UV-sevanje, rentgenske žarke ali rentgensko sevanje ter gama žarke. Sevanja delimo tudi na ionizirajoča (UV-žarki s krajšimi valovnimi dolžinami, rentgenski žarki in gama žarki) ter neionizirajoča sevanja, med katera uvrščamo radijske valove vključno z mikrovalovi, infrardečo svetlobo, vidno svetlobo in UV-svetlobo z daljšimi valovnimi dolžinami.

Besedilo **Matej Hosta**

**Kraniosakralna terapija za pse**

**Skupek nežnega dotika in občutka**

Po definiciji Dona Asha, učitelja na Upledgerjevem inštitutu v ZDA, je kraniosakralna terapija (KST) skupek nežnega dotika, s katerim »poslušamo« organizem, in občutka, s katerim prepoznamo nepravilnosti in povabimo telo, da se spremeni in zdravi sámo.

Besedilo **Tim Šteferl**, študent 4. letnikaVeterinarske fakultete, Univerza v Ljubljani

**Von willebrandova bolezen**

**Dedna motnja v strjevanju krvi**

Von willebrandova bolezen je najpogostejša dedna motnja hemostaze pri ljudeh in psih, za katero so značilne motnje v strjevanju krvi in posledično krvavitve. Gre za pomanjkanje proteina, ki predstavlja pomemben člen v hemostazi. Bolezen se pojavlja pri vseh pasmah psov, najpogosteje pa jo povezujemo z dobermanom. Bolezen nosi ime po finskem zdravniku nemškega rodu Eriku von Willebrandu, ki jo je leta 1926 opisal pri deklici z nepojasnjenimi krvavitvami.

Besedilo d**r. Mojca Cerovšek, dr. vet. med.**

**Prehrana s surovim mesom**

**Število uporabnikov se veča**

Zanimanje za prehrano psov s surovim mesom je v porastu po vsem svetu (1). V ZDA in Kanadi je že leta 2014 tretjina vseh vzrediteljev svoje pse hranila na ta način. Zanimanje je veliko tudi v Sloveniji, in če sklepamo samo po mnogih ponudnikih surove hrane, ki so se pojavili z zadnjem času, narašča tudi število uporabnikov. Tako imamo na eni strani navdušenje tistih, ki opažajo pozitivne spremembe ob prehodu na ta način prehranjevanja, in na drugi strani zadržke številnih veterinarjev oziroma drugih strokovnjakov. V tem prispevku si bomo pogledali oboje.

**Več o teh temah in še vse drugo si lahko preberete v 3–4 2020 številki Kinologa.**

**Na razpolago bo od srede, 16. APRILA 2020, na KZS in prodajnih mestih po Sloveniji.**